ส.ส.พปชร.สิงห์บุรี ฟังปัญหาจากชาวนา ช่วยเกษตรกร ไม่มีน้ำทำนา
ส.ส.โชติวุฒิ ธนาคมานุสรณ์ พปชร. ลุย ต.บางกระบือ จ.สิงห์บุรี รับฟังปัญหาจากเกษตรกรชาวนา ไม่มีน้ำทำการเกษตร ชี้ หากสำนักงานชลประทานส่งน้ำช่วย จะบรรเทาความเดือดร้อนเบื้องต้นได้วันที่ 26 ก.ค. นายโชติวุฒิ ธนาคมานุสรณ์ ส.ส. เขต 1 สิงห์บุรี พรรคพลังประชารัฐ (พปชร.) พร้อมทีมงานและหัวหน้าฝ่ายส่งน้ำและบำรุงรักษาที่ 2 บรมธาตุ และผู้นำชุมชน ลงพื้นที่ ต.บางกระบือ อ.เมือง จ.สิงห์บุรี ร่วมประชุมชี้แจงปัญหาไม่มีน้ำสำหรับทำนา กับตัวแทนพี่น้องเกษตรกรชาวนาผู้ใช้น้ำจากคลองส่งน้ำ 1 ซ้าย ที่ศาลาอเนกประสงค์ ม.3โอกาสนี้ได้รับฟังปัญหาอุปสรรคต่างๆ โดยทางเจ้าหน้าที่ชลประทาน จะนำเรื่องที่ชี้แจงทั้งหมดเสนอไปยังผู้อำนวยการสำนักงานชลประทานที่ 12 ให้รับทราบ และพิจารณาส่งน้ำเพื่อช่วยเหลือเกษตรกรชาวนาชาวไร่ต่อไปนายโชติวุฒิ ระบุว่า เนื่องจากจังหวัดสิงห์บุรี ส่วนมากเป็นพื้นที่ทำการเกษตร ดังนั้นในฐานะผู้แทนของประชาชนจะต้องเร่งให้ความช่วยเหลือกับเกษตรกรในพื้นที่ก่อน เพราะหากไม่มีน้ำทำการเกษตร ทำให้เกษตรกรขาดรายได้ และได้รับความเดือดร้อน ทั้งนี้หากสำนักงานชลประทานที่ 12 ส่งน้ำช่วยเหลือเกษตรกร ก็จะเป็นการบรรเทาความเดือดร้อนในเบื้องต้นได้
ส.ส.โชติวุฒิ ธนาคมานุสรณ์ พปชร. ลุย ต.บางกระบือ จ.สิงห์บุรี รับฟังปัญหาจากเกษตรกรชาวนา ไม่มีน้ำทำการเกษตร ชี้ หากสำนักงานชลประทานส่งน้ำช่วย จะบรรเทาความเดือดร้อนเบื้องต้นได้
พลังประชารัฐ,ไม่มีน้ำทำนา,ภัยแล้ง,ช่วยชาวนา,โชติวุฒิ ธนาคมานุสรณ์,พปชร.,ชลประทาน จ.สิงห์บุรี,ข่าวทั่วไป